
[bookmark: _Toc58361748][bookmark: _Toc59180878]Uvod – POVJERENIKA ZA SUĐENJE
[bookmark: _Toc58361749][bookmark: _Toc59180879]	Dužnost povjerenika za suđenje preuzeo sam prije početka natjecanja sezone 2022./2023. Ovim putem se moram zahvaliti vodstvu Saveza na ukazanoj prilici i ove sezone. Ovo mi je četvrta sezona kako sam Povjerenik i moram naglasiti kako smo uspješno riješili neke probleme iz ranijih sezona. Od ove natjecateljske sezone ukinuta je tablica na U9, samim time nestale su tenzije i pritisci roditelja i nije bilo niti jednog incidenta. Nadam se da od iduće sezone tako bude i sa uzrastom U11.U svim kategorijama borba za naslov prvaka se vodila da samog kraja. Na derbi utakmicama delegirao sam po tri suca. Ove sezone imao sam dovoljan broj sudaca na raspolaganju, a mišljenja sam da je i samo suđenje kvalitetnije i da svi skupa napredujemo. 


Sezona 2025./2026.-PROLJETNI DIO NATJECANJA

Uspješno sam surađivao sa sucima s područja grada Bjelovara, Garešnice, dok smo ostali bez sudaca u Daruvaru i Čazmi. Pogotovo sa sucima početnicima koji su vrlo ozbiljno pristupili svojim obavezama koje su im tijekom ovog dijela sezone bile dodijeljene. Tijekom jesenskog dijela sezone održan je i SEMINAR ZA NOVE NOGOMETNE SUCE koji je pohađalo 20 polaznika od kojih 18 uspješno položilo i odmah su počeli suditi utakmice uz pomoć svojih mentora. Njih 7 koji su se pokazali ozbiljni i nabavili svu potrebnu opremu sudili su četiri utakmice, a pratili su ih mentori ( Gadžo, Geler, Hruškar, Đorđević, Restek i Ćosić) koji su bili više nego zadovoljni prikazanim i savjetovali me da su pojedinci spremni i za jače izazove.  Ovim putem zahvaljujem svim mladim sucima koji su se ponašali vrlo odgovorno i profesionalno. Naravno ima i par pojedinaca koji nisu bili korektni, ali na njih više ne računam kao povjerenik.Na testiranju smo dogovorili i nekoliko puta ponovili način suradnje, ali pojedinci to nisu slušali. Prema tome sam i delegirao. Ali isto tako moram naglasiti da je suradnja puno bolja nego u jesenskom dijelu natjecanja.Tako da suci koji su bili iznimno korektni i držali se dogovora sudili su veći broj utakmica od ostalih. Istaknuo bih i odličnu suradnju sa gospodinom Gadžom jer uz regiju i ostale utakmice na županiji bilo bi to teško sve pokriti bez odlične suradnje.
Posebno bih napomenuo da ni sa jednim sucem koji je bio delegiran na utakmicu MUK-a nisam imao nikakav konflikt te da je ponašanje sudaca na utakmicama bilo uzorno. Problem sa sucima i dalje imamo u Daruvaru, Čazmi, Garešnici. Na podrućju navedenih gradova moram slati kolege iz Bjelovara što klubovima stvara dodatne troškove, ali nemem drugog izbora. Daruvar i Čazma su ostali na nekoliko sudaca ( Vorel, Novak, Tkalčević). Ovog proljeća dodatno smo se angažirali kao komisija sudaca NSBBŽ. Održali nekoliko edukativnih seminara sa pretežito mladim sucima gdje smo imali video prezentaciju njihovih situacija sa pojedinih utakmica. Isto tako imali su pokazne vježbe i fizičke norme gdje su pokazali da su ozbiljno shvatili naš trud i rad. Odaziv nije bio velik i svi skupa smo ne možemo biti ponosni na to. Ovim putem zahvaljujem komisiji nogometnih sudaca NSBBŽ, predsjedniku komisije gospodinu Gadži i našim tajnicima kolegi Starčeviću i gospodinu Jurišiću tajniku NSBBŽ na velikoj angažiranosti i trudu oko svih mladih sudaca.
[bookmark: _Toc58361750][bookmark: _Toc59180880]ZAKLJUČAK

Obilazeći pojedine utakmice MUK-a i u razgovoru sa sucima primjetio sam da treneri, roditelji puno manje vrše pritisak na suce i imaju nekakve prigovore što znači da je kvaliteta sudaca na zavidnoj razini.  Klubovi konstantno nemaju zapisničara i kada još kasno donesu iskaznice utakmice ne mogu početi u točno zakazano vrijeme. Na juniorskim utakmicama nismo imali nikakvih problema i većih incidenata. Derbi utakmice su sudila tri suca i nije bilo nikakvih primjedbi. Dojma sam da klubovi previše olako shvaćaju ove mlađe uzrasne kategorije zato što su najmanje. Sama organizacija tih utakmica se ne napravi kako treba. Klubovi koji nastupaju kao gosti često ne potvrde svoje ekipe u Comet sustavu pa suci imaju problem oko pisanja zapisnika poslije utakmice. Sportske iskaznice klubovi ne nose sa sobom i suci ne mogu napraviti kvalitetnu identifikaciju igrača na terenu za igru. Roditelji stoje uz teren za igru, a ne kako bi trebali van ograđenog terena za igru. Te ekipe često vode ljudi koji uopće nisu u zapisniku i onda kao takvi rade najveće probleme. Ovom prilikom htio bi  naglasiti da ne branim suce i neopravdavam, ali smatram da ne može sudac napraviti toliko grašaka kod te djece da ga roditelji idu vrijeđat pa čak i fizički napadat. Svi skupa tu djecu moramo odgajati kao sportaše, a ovako zbog tih pojedinaca ili se budu ostavili nogometa ili će postati kao i oni. Ovakve situacije su sve rijeđe, ali opet se nekada dese. 
Htio bih skrenuti pozornost i pažnju Izvršnom odboru NSBBŽ i povjereniku za natjecanje gospodinu Blagojeviću da ako je ikako moguće ukinu tablice na i na U11 uzrastu. 
Skrenuo bih pažnju i na neozbiljnost pojedinih klubova oko termina odigravanja utakmica gdje često mjenjaju termine u zadnji čas, a ponekad i nekoliko puta istu utakmicu.  Klubovi se navodno dogovore i ne jave nikome. Apeliram na Povjerenika za natjecanje da za iduću sezonu to nekako regulira i da se takve stvari svedu na minimum. Ove sezone se to desilo svega nekoliko puta što nam je stvorilo stvarno velike probleme i neugodnosti. Samim tim mi ispadamo neozbiljni i nas se proziva, a nismo ništa krivi.
Ove sezone bilo je puno klubova u kategoriji kadeta, a prema propozicijama nije predviđen delegat na tim utakmicama pa sudac ide sam na te utakmice koje su nerijetko puno kvalitetnije od juniorskih, a često puta zna biti i puno tenzija. Ovim putem molim Izvršni odbor da za sljedeću sezonu u propozicije stave delegate.

Posebno zahvaljujem gosp. Išamu Gadži i Igoru Blagojeviću s kojima sam najviše surađivao i to vrlo uspješno.
Rad i suradnja sa uredom NSBBŽ i tajnikom g. Miroslavom Jurišićem bila je na izuzetno visokoj razini te mu ovim putem javno zahvaljujem.
Zahvaljujem kolegama Povjereniku g. Žarku Čanađiji, disciplinskom sucu  g. Živku Sljepčeviću te članovima Komisije za natjecanje i ostalim tijelima NSBBŽ na čelu s Predsjednikom NSBBŽ  g. Slavkom Prišćanom na podršci i ukazanom povjerenju.

U Bjelovaru, 20. lipanj 2026. godine.                                    Povjerenik za suđenje MUK-a

                                                                                                   Marin Ćosić
                                                                                            


Športski pozdrav! 

